Author: oborilova
Last saved by: Administrator
Company: MVRR SR

Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

I. Odhad dopadov na verejné financie

Navrhovaný materiál zakladá nároky na financovanie zo štátneho rozpočtu, ktoré budú podrobne rozpracované pri jednotlivých operačných programoch. Zároveň sa predpokladá aktívna finančná spoluúčasť orgánov samosprávy, či už na regionálnej alebo lokálnej úrovni.
V súčasnosti nie je možné vyčísliť dopad na verejné financie vzhľadom na to,  že nebola stanovená miera spolufinancovania SR v rámci jednotlivých priorít, čo bude predmetom prípravy operačných programov. 

II. Odhad dopadov na obyvateľov, hospodárenie podnikateľskej sféry a iných  právnických osôb 

Materiál predpokladá pozitívny dopad na obyvateľov a zvyšovanie kvality jeho života najmä prostredníctvom strategickej priority Ľudské zdroje - zamestnanosť, sociálna inklúzia  a  vzdelávanie; v rámci nej ide o špecifické priority moderné vzdelávanie pre znalostnú spoločnosť a podpora rastu zamestnanosti a sociálnej inklúzie.
Taktiež materiál predpokladá pozitívny dopad aj na hospodárenie podnikateľskej sféry a iných právnických osôb, a to najmä prostredníctvom strategickej priority „Znalostná ekonomika“ a v rámci nej ide najmä o špecifické priority: podpora konkurencieschopnosti podnikov a služieb prostredníctvom inovácií, informatizácia spoločnosti, výskum a vývoj. 

III. Odhad dopadov na životné prostredie

Predložený materiál nebude mať negatívny dopad na životné prostredie na miestnej, regionálnej a celoslovenskej úrovni. V rámci strategickej priority Infraštruktúra a regionálna dostupnosť bola definovaná špecifická priorita environmentálna infraštruktúra a ochrana životného prostredia, ktorá má zabezpečiť zlepšenie životného prostredia ako pevného základu trvalo udržateľného spoločenského a hospodárskeho rozvoja očakávaného v priebehu programového obdobia 2007 - 2013. V súlade s integrovanou aproximačnou stratégiou v kapitole Životné prostredie (2001) a so Zmluvou o pristúpení k EÚ bude Slovenská republika v nasledujúcom programovom období investovať do všetkých zložiek infraštruktúry životného prostredia. 
Znížením rozdielov vo vybavenosti environmentálnou infraštruktúrou sa zlepší životné prostredie (ekosystémy) v riešenej oblasti, zatraktívni prostredie pre investovanie, vytvoria lepšie životné podmienky pre obyvateľstvo ako nevyhnutný základ pre trvalo udržateľný rast.
V rámci operačných programov spolufinancovaných z ERDF a Kohézneho fondu bude vyžadované strategické environmentálne hodnotenie v súlade so smernicou EP a Rady 2001/42/ES o posudzovaní vplyvov niektorých plánov a programov na životné prostredie. 

IV. Odhad dopadov na zamestnanosť

Materiál predpokladá pozitívny dopad na zamestnanosť. Opatrenia na podporu rastu zamestnanosti a sociálnej inklúzie (špecifická priorita podpora zamestnanosti a sociálnej inklúzie) budú komplementárne doplnené rozsiahlymi intervenciami do infraštruktúry zariadení sociálnej starostlivosti (špecifická priorita regionálna infraštruktúra). 

V.  Analýza vplyvov na podnikateľské prostredie

Prostredníctvom navrhovaných strategických a špecifických  priorít bude mať predkladaný materiál pozitívny vplyv na podnikateľské prostredie. Jednotlivé priority smerujú do oblastí, ktoré bezprostredne ovplyvňujú podnikateľské prostredie. Ide najmä o strategickú prioritu „Znalostná ekonomika“, konkrétne o jej špecifické priority: podpora konkurencieschopnosti podnikov a služieb prostredníctvom inovácií, informatizácia spoločnosti, výskum a vývoj.